**Պյութագորաս**

**Պյութագորաս** (մոտ 569 - 475 Մ.Թ.Ա., [հունարեն](http://hy.wikipedia.org/wiki/%D5%80%D5%B8%D6%82%D5%B6%D5%A1%D6%80%D5%A5%D5%B6)՝ Πυθαγόρας), անտիկ [մաթեմատիկոս](http://hy.wikipedia.org/w/index.php?title=%D5%84%D5%A1%D5%A9%D5%A5%D5%B4%D5%A1%D5%BF%D5%AB%D5%AF&action=edit&redlink=1) և [փիլիսոփա](http://hy.wikipedia.org/wiki/%D5%93%D5%AB%D5%AC%D5%AB%D5%BD%D5%B8%D6%83%D5%A1), առավելապես հայտնի է իր անվամբ կոչված [Պյութագորասի թեորեմով](http://hy.wikipedia.org/wiki/%D5%8A%D5%B5%D5%B8%D6%82%D5%A9%D5%A1%D5%A3%D5%B8%D6%80%D5%A1%D5%BD%D5%AB_%D5%A9%D5%A5%D5%B8%D6%80%D5%A5%D5%B4): Հայտնի լինելով որպես «Թվերի հայր»՝ Պյութագորասը ազդեցիկ հետք է թողել Մ.Թ.Ա. [6-րդ դարի](http://hy.wikipedia.org/wiki/6-%D6%80%D5%A4_%D5%A4%D5%A1%D6%80) փիլիսոփայական և կրոնական ուսմունքներում։ Քանի որ լեգենդներն ու այլ նմանատիպ պատմությունները մշուշում են նրա կատարած աշխատանքը նույնիսկ ավելի շատ, քան այլ մինչսոկրատեսյան փիլիսոփաներինը՝ անհնար է հավաստիորեն խոսել Պյութագորասի կյանքի և ուսման մասին։ Պյութագորասը և նրա աշակերտները հավատում էին, որ ամենը կապված է մաթեմատիկայի հետ, և կարծում էին որ ամեն ինչ կարող է կանխագուշակվել և չափվել ցիկլերի օգնությամբ։

**Կենսագրություն**

Պյութագորասը ծնվել է [Սամոս](http://hy.wikipedia.org/w/index.php?title=%D5%8D%D5%A1%D5%B4%D5%B8%D5%BD&action=edit&redlink=1) կղզում, [Փոքր Ասիայի](http://hy.wikipedia.org/wiki/%D5%93%D5%B8%D6%84%D6%80_%D4%B1%D5%BD%D5%AB%D5%A1) ափի մոտ, Պիթայիսի և Մնեսարքոսի որդին էր։ Երիտասարդ տարիքում, Պոլիկրատեսի դաժան կառավարությունից փախչելու նպատակով լքել է հարազատ քաղաքը, մեկնելով Հարավային [Իտալիայում](http://hy.wikipedia.org/wiki/%D4%BB%D5%BF%D5%A1%D5%AC%D5%AB%D5%A1) գտնվող [Կրոտոն](http://hy.wikipedia.org/w/index.php?title=%D4%BF%D6%80%D5%B8%D5%BF%D5%B8%D5%B6&action=edit&redlink=1) քաղաք։ Շատ հեղինակներ նաև ճանաչում են նրա հանդիպումները [Հին Եգիպտոսի](http://hy.wikipedia.org/wiki/%D5%80%D5%AB%D5%B6_%D4%B5%D5%A3%D5%AB%D5%BA%D5%BF%D5%B8%D5%BD) և [Բաբելոնի](http://hy.wikipedia.org/wiki/%D4%B2%D5%A1%D5%A2%D5%A5%D5%AC%D5%B8%D5%B6) փիլիսոփաների հետ մինչև շարժվելը արևմուտք՝ այս ճանապարհորդությունները նշված են հույն փիլիսոփաների կողմից գրված Պյութագորասի շատ կենսագրականներում։

Սամոսից դեպի Կրոտոն տեղաշարժի ընթացքում Պյութագորասը ստեղծում է գաղտնի կրոնական ընկերություն։ Պյութագորասը ձեռնամուխ է լինում Կրոտոնի մշակութային կյանքի բարեփոխմանը, հորդորելով քաղաքացիներին կրթվել և իր շուրջը ստեղծելով հետևորդների բարձրակարգ օղակ։ Այս մշակութային կենտրոնը առաջնորդվում է շատ խիստ օրենքներով։ Նրա դպրոցը բաց է լինում հավասարապես տղամարդկանց և կանանց համար։ Նրանք, ովքեր միանում են Պյութագորասի ներքին շրջանին, կոչում են իրենց *մաթեմատիկոսներ*:

Նրանք ապրում են դպրոցում, հրաժարվում են իրենց սեփականությունից և սնվում են միայն բանջարեղենային կերակրով։ Հարևան տարածքներում բնակվող ուսանողները նույնպես թույլատրվում էին այցելել Պյութագորասի դպրոց։ Կոչվելով *ակուսմատիկոսներ*, այս աշակերտներին թույլատրվում էր օգտագործել միս և ունենալ սեփականություն։

Ըստ [Յամբլիխոսի](http://hy.wikipedia.org/wiki/%D5%85%D5%A1%D5%B4%D5%A2%D5%AC%D5%AB%D5%AD%D5%B8%D5%BD), *պյութագորացիները* վարում են կազմակերպված կյանք, կազմված կրոնական դասերից, սովորական կերակրից, վարժություններից, ընթերցանությունից և փիլիսոփայական հետազոտություններից։ Երաժշտությունը համարվում էր այս կյանքի տարրական կազմակերպչական գործոնը՝ աշակերտները կանոնավոր կերպով միասին երգում էին օրհներգեր նվիրված [Ապոլլոնին](http://hy.wikipedia.org/wiki/%D4%B1%D5%BA%D5%B8%D5%AC%D5%AC%D5%B8%D5%B6), օգտագործում էին քնարը հոգու և մարմնի հիվանդություններ բուժելու նպատակով և քնից առաջ ու հետո հիշողությունը վարժեցնելու նպատակով բանաստեղծություններ էին ասում։

Պյութագորասի թեորեմը, որը կրում է իր անունը, հայտնի էր ավելի վաղ [Միջագետքում](http://hy.wikipedia.org/wiki/%D5%84%D5%AB%D5%BB%D5%A1%D5%A3%D5%A5%D5%BF%D6%84), Հին [Եգիպտոսում](http://hy.wikipedia.org/wiki/%D4%B5%D5%A3%D5%AB%D5%BA%D5%BF%D5%B8%D5%BD) և [Հնդկաստանում](http://hy.wikipedia.org/wiki/%D5%80%D5%B6%D5%A4%D5%AF%D5%A1%D5%BD%D5%BF%D5%A1%D5%B6): Արդյոք Պյութագորասը ինքն է ապացուցել այդ թեորեմը, հայտնի չէ, քանի որ անտիկ աշխարհում ընդունված էր նշել ուսուցչի անունը իր աշակերտների կատարած հայտնագործությունների համար։ Թեորեմի հետ Պյութագորասի անվան կապը ամենավաղը հայտնվել է իր մահվանից 5 դար անց, [Ցիցերոնի](http://hy.wikipedia.org/wiki/%D5%91%D5%AB%D6%81%D5%A5%D6%80%D5%B8%D5%B6) և [Պլուտարքոսի](http://hy.wikipedia.org/wiki/%D5%8A%D5%AC%D5%B8%D6%82%D5%BF%D5%A1%D6%80%D6%84%D5%B8%D5%BD) աշխատություններում:

